cyanic-selkie/wikianc huggingface dataset:
Καρκινικός δείκτης
Καρκινικοί δείκτες που σχετίζονται με τον καρκίνο του μαστού
Οι πιο γνωστοί δείκτες που χρησιμοποιούνται για την περίπτωση του καρκίνου του μαστού είναι τα ογκοεξαρτώμενα γονίδια CA-15-3, CA 27.29, TPS, CEA, CA-125, CASA, MSA, CA 50 και CA 549, το γονίδιο c-er B-2 καθώς και ορισμένα ένζυμα όπως ο ογκοσχετιζόμενος αναστολέας θρυψίνης- ΤΑΤΙ και η Μ2-ΡΚ ισομορφή Μ2 της πυρουβικής κινάσης. Από αυτούς οι σημαντικότεροι είναι οι CA 15-3, MCA, CA 27.29, TPS, CA 549, CASA καθώς και το γονίδιο c-erb B-2. CA-15-3 Το αντιγόνο αυτό είναι ένας ειδικός βιοχημικός ογκογονικός δείκτης του μαστού και βρίσκεται σε αυξημένα στον ορό αίματος ασθενών με καρκίνο του μαστού. Κατά τον προσδιορισμό του CA-15-3 χρησιμοποιούνται για τη δέσμευσή του δύο ειδικά μονοκλωνικά αντισώματα το 115D8 και το DF3. Το πρώτο 115D8 παράγεται από αντιγόνα των μεμβρανών των κυστιδίων γάλακτος και το DF3 από αντιγόνα μεμβρανών και καρκινικών κυτταρών του μαστού. Το CA-15-3 βρίσκεται στον ορό του αίματος φυσιολογικών ατόμων σε μικρές συγκεντρώσεις 13,7+5,2 U/ml που σημαίνει στατιστικά το 99,5% και πραγματικά το 100% του φυσιολογικού πληθυσμού θα έχει <30 U/ml. Σε περίπτωση μη μεταστατικού αδενοκαρκινώματος (Mo) το ποσοστό των ασθενών με αυξημένες τιμές του CA-15-3 κυμαίνεται από 35-50%. Αντίθετα σε μεταστατικό αδενοκαρκίνωμα του μαστού (Μ1) το CA-15-3 είναι αυξημένο σε μεγάλο ποσοστό αρρώστων που κυμαίνεται από 75-95%. Τα αυξημένα επίπεδα του CA-15-3 σχετίζονται με το μέγεθος του όγκου και περιέργως δεν σχετίζονται με τους οιστρογονικούς υποδοχείς, εκτός από την περίπτωση των μεταστατικών όγκων. To ποσοστό ασθενών με αυξημένες τιμές ογκολογικών δεικτών μαστού μπορεί να αυξηθεί πάνω από τα προαναφερθέντα ποσοστά, αν παράλληλα με τον προσδιορισμό του CA-15-3 προσδιοριστούν ποσοτικά το CEA, το TPA (Tissue polypeptide antigen) και το     CA-125 (ωοθηκών). Σε περιπτώσεις χειρουργικής αφαίρεσης του όγκου, το CA-15-3 ελαττώνεται, όπως το ίδιο συμβαίνει σε περιπτώσεις πετυχημένης  ραδιοθεραπείας ή χημειοθεραπείας ενώ αντίθετα σε επιδείνωση ή μετάσταση του όγκου το CA-15-3 .Διευκρινίζεται ότι το CA-15-3 βρίσκεται αυξημένο λίγους μήνες πριν την διάγνωση της νέας μετάστασης  και για αυτό χρησιμοποιείται σαν προγνωστικός δείκτης στις περιπτώσεις αυτές .Πέραν αυτών το CA-15-3 μπορεί να βρεθεί αυξημένο και σε μικρό ποσοστό ασθενών με καλοήθη νοσήματα όπως του μαστού (16%) του ήπατος(2%) κλπ.
Από τα προαναφερθέντα προκύπτει ότι τα επίπεδα του CA-15-3 στον ορό αίματος ασθενών με καρκίνο του μαστού παρέχουν ένα δείκτη της κατάστασης της νόσου και δίνουν γρήγορα πληροφορίες για τυχόν μετάσταση ή υποτροπή της νόσου, καθώς επίσης και τη δυνατότητα εκτίμησης της απόδοσης της θεραπείας.
200px
2.μαστός φυσιολογικός και μαστός με όγκο
3.καρκίνωμα στον μαστό
CA 27.29
To MSA είναι δευτέρας γενιάς δείκτης του καρκίνου του μαστού. Για τον προσδιορισμό του MSA στον ορό αίματος χρησιμοποιείται ειδικό αντίσωμα το οποίο ανιχνεύει ένα υδατανθρακικό επιτόπιο το γλυκονευραμινικό οξύ του μορίου της MUC-1 βλεννίνης. Το ειδικό αυτό αντίσωμα του MSA κάνει τον δείκτη αυτό να είναι τελείως διαφορετικός από τους άλλους γνωστούς δείκτες του καρκίνου του μαστού το CA 15-3, το CA 27.29 και το CA 549. Υποστηρίζεται ότι η ευαισθησία του MSA είναι μεγαλύτερη από την ευαισθησία του CA 15-3 όσον αφορά τον καρκίνο του μαστού. Ο συνδυασμός όμως των παραπάνω δεικτών στους ασθενείς με καρκίνο του μαστού αυξάνει περαιτέρω το ποσοστό ασθενών που έχουν αυξημένο τον ένα ή τον άλλο δείκτη.
TATI (Tumor Associated Trypsin Inhibitor) Ο ΤΑΤΙ είναι πολυπεπτίδιο μοριακού βάρους 6000 da, το οποίο ανιχνεύθηκε αρχικά στα ούρα ασθενών με καρκίνο ωοθηκών. Σήμερα ο δείκτης χρησιμοποιείται για την εκτίμηση της κατάστασης των ασθενών με καρκίνο του παγκρέατος, ωοθηκών, μαστού, οισοφάγου και ουροδόχου κύστεος.
Πολύ (Α) πολυμεράση (ΡΑΡ) Η ΡΑΡ συμμετέχει στη σύνθεση της ουράς του πολύ (Α) και η ενεργότητά της ρυθμίζεται στη διάρκεια του κυτταρικού κύκλου. Υποστηρίζεται ότι η ενεργότητα της (ΡΑΡ) σε κυτταρικά εγκυλίσματα όγκων του μαστού (που χρησιμοποιούνται για τον προσδιορισμό των ορμονικών υποδοχέων) αποτελούν ένα νέο δείκτη του πολλαπλασιαστικού δυναμικού του καρκίνου του μαστού.
Καρκινοεμβρυϊκό αντιγόνο ( CEA ) Είναι αυξημένο σε αδενοκαρκίνωμα του παχέως εντέρου, αλλά και σε καρκινώματα του μαστού, του στομάχου, του παγκρέατος, του ήπατος και του πνεύμονος. Μικρότερες αυξήσεις παρατηρούνται σε καλοήθεις παθήσεις όπως φλεγμονώδεις παθήσεις του εντέρου, φυματίωση, κίρρωση ήπατος και σε καπνιστές.
Οι φυσιολογικές του τιμές είναι: έως 3,4 ng / ml για μη καπνιστές έως 4,3 ng / ml για καπνιστές
Καρκινικό αντιγόνο CA 50 Αυξάνει σε καρκίνο του παχέως εντέρου, του στομάχου, του παγκρέατος, των πνευμόνων, της μήτρας, του προστάτη και του μαστού. Επίσης παρουσιάζει μικρή αύξηση σε καλοήθεις παθήσεις όπως παγκρεατίτιδα, ηπατίτιδα και χολοκυστίτιδα.
Οι φυσιολογικές του τιμές είναι:έως 30 IU/m
4.Χάρτης Παγκόσμιας κατανομής καρκίνου του μαστού: (http://commons.wikimedia.org/wiki/File:Breast_cancer_world_map_-_Death_-_WHO2004.svg)
Καρκινικοί δείκτες που σχετίζονται με τον καρκίνο των ωοθηκών
Οι δείκτες που χρησιμοποιούνται πιο συχνά για την διάγνωση και την παρακολούθηση της εξέλιξης του καρκίνου των ωοθηκών είναι οι CA 125, CASA, TAG 72, ΤPS, TPA, CEA καθώς και το εξόνιο 5 του γονιδίου Ρ53. Επίσης χρησιμοποιούνται και οι παρακάτω δείκτες:CA- 15-3, TAG 72-4, TATI και η β- χοριακή γοναδοτροπίνη (HCG).
TAG-72 Πρόσφατα πιστοποιήθηκε ένα καινούριο αντιγόνο κακοήθων όγκων το TAG-72 το οποίο βρίσκεται στον ορό ασθενών που πάσχουν από καρκίνο του ενδομητρίου και των ωοθηκών αλλά και άλλων μορφών καρκίνου όπως του μαστού, πρωτοπαθή ή μεταστατικό καρκίνο αδενοκαρκίνωμα του κόλου, μη κυτταρικό καρκίνο των πνευμόνων κλπ. Στον ορό του αίματος ανιχνεύεται φυσιολογικά σε συγκέντρωση 2-5 U/ml.
CASA(Cancer Associated Serum Antigen) Καρκινοεξαρτώμενο αντιγόνο στον ορό ασθενών με καρκίνο των ωοθηκών Το CASA είναι ένας δείκτης δευτάρας γενεάς για την ανίχνευση του καρκίνου των ωοθηκών. Για τον προσδιορισμό του χρησιμοποιούνται δύο αντισώματα (BC2 και BC3) τα οποία ανιχνεύουν το μικρότερο αντιγονικό επιτόπιο ( APDTR)το οποίο επαναλαμβάνεται πολλές φορές στις κεντρικές πρωτείνες του μορίου των γλυκοπρωτεινικών βλεννινών. Δηλαδή το CASA ανήκει στην ομάδα των πολυμορφικών επιθηλιακών βλεννινών. Κατά τη διάρκεια της διαδικασίας του κακοήθη μετασχηματισμού των επιθηλιακών κυττάρων διαφόρων οργάνων και κυρίως των ωοθηκών αυξάνει πάρα πολύ η σύνθεση των βλεννινών και για το λόγο αυτό τα επίπεδα των βιομορίων αυτών στον ορό αίματος, χρησιμοποιούνται για την παρακολούθηση του προαναφερθέντος βιολογικού φαινομένου. Ο συνδυασμός του CASA και του CA- 125 στον καρκίνο των ωοθηκών είναι πραγματικά πολύ χρήσιμος διότι αυξάνει την ευαισθησία αλλά και την ειδικότητα των παραπάνω δεικτών. Οι φυσιολογικές τιμές του είναι <4 U/ml ορού.
TATI (Tumor Associated Trypsin Inhibitor) Όπως αναφέραμε και παραπάνω, ο ΤΑΤΙ είναι πολυπεπτίδιο μοριακού βάρους 6000 da, το οποίο ανιχνεύθηκε αρχικά στα ούρα ασθενών με καρκίνο ωοθηκών. Σήμερα ο δείκτης αυτός χρησιμοποιείται για την εκτίμηση της κατάστασης των ασθενών με καρκίνο του μαστού κυρίως.
Χοριακή γοναδοτροπίνη (HCG) Η HCG είναι μια γλυκοπρωτείνη, η οποία αποτελείται από δύο υποομάδες τις α και β. Η α υποομάδα της HCG είναι δομικά όμοια με τις α- υποομάδες των πεπτιδικών ορμονών της υπόφυσης, θυρεοτρόπο (TSH), ωχρινοποιητική (LH) και ωοθηλακιοτρόπο (FSH) και αποτελείται από 92 υπολείμματα αμινοξέων. Η γλυκοπρωτείνη αυτή εμφανίζει αυξημένα επίπεδα στο αίμα ή στα ούρα εγκύων γυναικών αλλά και σε διάφορα περιστατικά μορφών καρκίνου όπως στην περίπτωση όγκων του αναπαραγωγικού συστήματος των γυναικών όπου στις περιπτώσεις αυτές προσδιορίζεται το κλάσμα της β- HCG το UGF στα ούρα ασθενών με μη τροφοβλαστικούς καρκίνους. Τα επίπεδα των UGF ούρων αυξάνουν ανάλογα με το στάδιο του καρκίνου. Συνίσταται ο ταυτόχρονος προσδιορισμός του UGF ούρων και του CA- 125 για την αύξηση της ευαισθησίας και της ειδικότητας και την αύξηση της διαγνωστικής ικανότητας στην παρακολούθηση γυναικολογικών καρκίνων και την διάκριση μεταξύ καλοήθων και κακοήθων όγκων.
Ρ 53 αντισώματα Πρόσφατες μελέτες έχουν δείξει ότι το εξόνιο S του γονιδίου Ρ53 είναι πάρα πολύ καλός δείκτης του καρκίνου των ωοθηκών.
300px
5. Ανατομία γυναικείου αναπαραγωγικού συστήματος
6.Καρκινοσάρκωμα ωοθηκών (προχωρημένης μορφής)
200px
7.Καρκίνωμα ωοθήκης και λειομύωμα (που διακρίνεται στο ανώ μέρος της φωτογραφίας)
8.Χάρτης Παγκόσμιας κατανομής καρκίνου των ωοθηκών: (http://commons.wikimedia.org/wiki/File:Ovary_cancer_world_map_-_Death_-_WHO2004.svg)
Βιβλιογραφία
1.	Καραμούζης Μ., Βιοχημικοί δείκτες κακοήθων όγκων Από το 1975 έως το 2002. 9-40. 2.	Holmgren Jan. Tumor Marker Antigen Propertiel and usefuless of carcinoma associated antigens CA, CA-19-9 and CA-50. Distribution: Sendentlittle vatur Stockholm 1985. 3.	Grefen H. and Klapdor R. New Tumor Associated Antigens Georg. Thieme Verlag Stuttgart. New York 1984.
Κατηγορία:Καρκίνος Κατηγορία:Εξετάσεις αίματος
Χάρρυ Κρότο
Παιδική ηλικία και σπουδές
Ο Κρότο γεννήθηκε ως Harold Walter Krotoschiner στο Γουίσμπεχ του Κέμπριτζσαϊρ, στην Αγγλία. Γονείς του ήταν η Έντιθ και ο Χάιντς Κρότοσίνερ, επώνυμο Γερμανών της Σιλεσίας : Η οικογένεια του πατέρα του καταγόταν από το Μπογιάνοβο της σημερινής Πολωνίας, ενώ της μητέρας του από το Βερολίνο. Και οι δύο γονείς του Χάρρυ γεννήθηκαν στο Βερολίνο, αλλά κατέφυγαν στη Μεγάλη Βρετανία τη δεκαετία του 1930 ως πρόσφυγες από το ναζιστικό καθεστώς, επειδή ο πατέρας ήταν Εβραίος. Ο Χάρρυ μεγάλωσε και πήγε σχολείο στο Μπόλτον, όπου είχε συνομήλικο και συμμαθητή τον γνωστό ηθοποιό Ίαν Μακέλεν. Το 1955 το οικογενειακό επώνυμο άλλαξε επισήμως σε «Κρότο».
Ως παιδί, ο Χάρρυ συναρπάστηκε από ένα σετ μεκανό. Σήμερα ο ίδιος αποδίδει στο μεκανό — μεταξύ άλλων — την ανάπτυξη δεξιοτήτων χρήσιμων στην επιστημονική έρευνα. Ανέπτυξε ενδιαφέρον για τη χημεία, τη φυσική και τα μαθηματικά στο γυμνάσιο. Επειδή ο καθηγητής του στη χημεία Harry Heaney (που αργότερα έγινε καθηγητής πανεπιστημίου) πίστευε ότι το Πανεπιστήμιο του Σέφιλντ είχε το καλύτερο τμήμα χημείας στο Ηνωμένο Βασίλειο, ο Χάρρυ πέτυχε να σπουδάσει εκεί.
Το 1961 πήρε το πτυχίο της χημείας με «άριστα» (first class honours degree) από το Πανεπιστήμιο του Σέφιλντ και το 1964 το διδακτορικό του από το ίδιο ίδρυμα. Η έρευνα για τη διδακτορική διατριβή του περιελάμβανε ηλεκτρονιακά φάσματα υψηλής αναλύσεως ελεύθερων ριζών που παράγονται από φωτόλυση (θραύση χημικών δεσμών από φως).
Σταδιοδρομία και έρευνα
Μετά από μεταδιδακτορική έρευνα στον Καναδά και στα Εργαστήρια Μπελ (ΗΠΑ), ο Κρότο άρχισε να διδάσκει στο Πανεπιστήμιο του Σάσσεξ στην Αγγλία το 1967. Εκλέχθηκε καθηγητής πρώτης βαθμίδας εκεί το 1975.
Κατά τη δεκαετία 1980-1989, ο Κρότο εγκαινίασε ένα ερευνητικό πρόγραμμα εκεί με στόχο την αναζήτηση αλυσίδων άνθρακα στον διαστρικό χώρο. Προγενέστερες έρευνες είχαν ανιχνεύσει το μόριο κυανοακετυλένιο (H-C≡C-C≡N). Η ερευνητική ομάδα του Κρότο αναζήτησε τη φασματική «υπογραφή» μακρότερων παρόμοιων μορίων, όπως είναι το κυανοβουταδιίνιο (H-C≡C-C≡C-C≡N) και το κυανοεξατριίνιο (H-C≡C-C≡C-C≡C-C≡N), και πράγματι ανακαλύφθηκαν.
Η απόπειρα ερμηνείας της παρουσίας τους οδήγησε στην ανακάλυψη του μορίου C60 (δείτε τα λήμματα μπακμινστερφουλερένιο, φουλερένια). Τότε ο Κρότο έμαθε για τη φασματοσκοπία με λέιζερ που εξασκούσαν οι Ρόμπερτ Κερλ και Ρίτσαρντ Σμώλυ στο Πανεπιστήμιο Ράις στο Τέξας. Πρότεινε στην ομάδα του ότι θα έπρεπε να χρησιμοποιήσουν τη συσκευή τους ώστε να προσομοιώσουν το είδος της χημείας του άνθρακα που επικρατεί στην ατμόσφαιρα ενός αστέρα άνθρακα.
Το πείραμα που διεξάχθηκε τον Σεπτέμβριο του 1985 απέδειξε όχι μόνο ότι οι αστέρες άνθρακα μπορούσαν να σχηματίζουν τέτοιες αλυσίδες, αλλά απεκάλυψε την ύπαρξη μιας εντελώς νέας δομής μορίων άνθρακα, αυτής του C60. Οι Κρότο, Σμώλυ και Κερλ πραγματοποίησαν αυτή την έρευνα μαζί με τους μεταπτυχιακούς φοιτητές Τζιμ Χηθ (σήμερα καθηγητή στο Καλτέκ), Σων Ο' Μπράιεν (σήμερα στην Texas Instruments) και Γιουάν Λιού (σήμερα στο Εθνικό Εργαστήριο Όουκ Ριτζ). Το Βραβείο Νόμπελ Χημείας μοιράσθηκε στους Κερλ, Κρότο και Σμώλυ το 1996.
Το 1995 ο Χάρολντ Κρότο συμμετείχε στην ίδρυση του κοινωφελούς Vega Science Trust, ενός εκπαιδευτικού οργανισμού στο Ηνωμένο Βασίλειο για τη δημιουργία υψηλής ποιότητας επιστημονικών ντοκιμαντέρ και ταινιών με διαλέξεις, συνεντεύξεις με κορυφαίους επιστήμονες, προγράμματα συζητήσεων και υλικό διδασκαλίας για προβολή από την τηλεόραση και το Διαδίκτυο. Το Vega έχει κάνει πάνω από 280 προγράμματα, από τα οποία περί τα 50 έχουν προβληθεί από την τηλεόραση του BBC, αλλά όλα τους υπάρχουν δωρεάν στον ιστοτόπο του Vega, που δρα ως επιστημονικός τηλεοπτικός σταθμός, σχεδιασμένος από τον ίδιο τον Κρότο ως απόδειξη του ενδιαφέροντός του για το ντιζάιν.
thumb|Ο Κρότο στην CSICON 2011 Το 2009 ο Κρότο πρωτοστάτησε σε μία δεύτερη πρωτοβουλία για την εκπαίδευση στις φυσικές επιστήμες, του GEOSET (Global Educational Outreach for Science, Engineering and Technology), μιας online αποθήκης εργαλείων διδασκαλίας που μπορεί να «κατεβάσει» δωρεάν το κοινό και οι διδάσκοντες. Το πρόγραμμα αποσκοπεί στην αύξηση των γνώσεων πάνω στις επιστήμες με τη δημιουργία ενός παγκόσμιου αποθετηρίου εκπαιδευτικών «βίντεο» και παρουσιάσεων από κορυφαία πανεπιστήμια.
Από το 2002 ως το 2004 ο Χάρολντ Κρότο διετέλεσε πρόεδρος της Βασιλικής Εταιρείας Χημείας. Στη συνέχεια δέχθηκε την προσφορά της έδρας «Francis Eppes» στο Τμήμα Χημείας του Πολιτειακού Πανεπιστημίου της Φλόριντα, όπου ολοκλήρωσε την καριέρα του διεξάγοντας έρευνα στη νανοεπιστήμη και στη νανοτεχνολογία.
Α.Σ. Μαχητές Δόξας Πεύκων
Ο Αθλητικός Σύλλογος Μαχητές Δόξας Πεύκων ήταν ελληνικό αθλητικό σωματείο που δραστηριοποιούταν στην περιοχή Πεύκα του πολεοδομικού συγκροτήματος Θεσσαλονίκης. Αγωνιζόταν με χρώματα το σκούρο μπλε και το κίτρινο. Στο έμβλημά του εμφανιζόταν ένα πεύκο, το σύμβολο της περιοχής του, καθώς και μια μπάλα. Ως έδρα χρησιμοποιούσε το Κλειστό Γυμναστήριο του Δημοτικού Αθλητικού Κέντρου Πεύκων, χωρητικότητας 350 καθήμενων θεατών.
Χάρρυ Κρότο
Σταδιοδρομία και έρευνα
Ο Κρότο έδωσε την προσκεκλημένη διάλεξη στη Διεθνή Ολυμπιάδα Φυσικής του 2012, που έγινε στην Εσθονία.
Α.Σ. Μαχητές Δόξας Πεύκων
Επίσημο έτος ίδρυσης του συλλόγου είναι το 2012. Προέκυψε από τη συγχώνευση των τμημάτων καλαθοσφαίρισης δύο αθλητικών σωματείων της περιοχής, του ''«Α.Ο. Δόξα Ρετζικίου» (μετέπειτα «Α.Σ. Δόξα Πεύκων») και του «Α.Σ. Μαχητές Πεύκων»''. Οι ποδοσφαιρικές ακαδημίες των δύο συλλόγων επίσης συνεργάστηκαν με την επωνυμία «Α.Σ. Μαχητές Δόξας Πεύκων». Τον Ιούλιο του 2017 ο Παναθλητικός Πειραματικό Συκεών συστρατεύτηκε με τους Μαχητές Δόξας Πεύκων. Η γυναικεία ομάδα αγωνίστηκε το επόμενο φθινόπωρο στην Α1 Εθνική Κατηγορία με την επωνυμία «Παναθλητικός Πειραματικό Συκεών», ενώ η ανδρική στη Β' Εθνική Κατηγορία ως «Μαχητές Πειραματικό Πεύκων».
Δόξα Ρετζικίου (1959)
Ο ''«Α.Ο. Δόξα Ρετζικίου»'' ιδρύθηκε το 1959 στην περιοχή του Ρετζικίου με κύρια ενασχόληση στην αρχή το άθλημα του ποδοσφαίρου. Την δεκαετία του 1970 η καλαθοσφαίριση μπήκε στους κλάδους άσκησης του σωματείου με ανδρικό αλλά και γυναικείο τμήμα.
Χάρρυ Κρότο
Προσωπική ζωή
Το 1963 ο Κρότο νυμφεύτηκε τη Μάργκαρετ Χενριέτα Χάντερ, συμφοιτήτριά του στο πανεπιστήμιο, με την οποία απέκτησαν δύο παιδιά. Σε όλη τη ζωή του ο Κρότο υπήρξε φίλος του κινηματογράφου, του θεάτρου, της τέχνης και της μουσικής, έχοντας δημοσιεύσει και τη δική του γραφιστική τέχνη. Ο Κρότο αποκαλεί τον εαυτό του «αφοσιωμένο άθεο» και στις 15 Σεπτεμβρίου 2010 υπέγραψε μία ανοικτή επιστολή μαζί με 54 άλλα δημόσια πρόσωπα που δημοσιεύθηκε στην εφημερίδα Guardian, όπου δήλωναν την αντίθεσή τους στην επίσημη επίσκεψη του Πάπα Βενέδικτου ΙΣΤ΄ στο Ηνωμένο Βασίλειο. Είναι διακεκριμένος υποστηρικτής της Βρετανικής Ανθρωπιστικής Ενώσεως (British Humanist Association) και το 2003 ήταν ένας από τους 22 τιμηθέντες με Νόμπελ που υπέγραψαν το ανθρωπιστικό μανιφέστο Humanism and Its Aspirations.
Α.Σ. Μαχητές Δόξας Πεύκων
Δόξα Ρετζικίου (1959)
Το ανδρικό τμήμα είχε ανελλιπείς παρουσίες στα πρωταθλήματα της Ε.ΚΑ.Σ.Θ., φτάνοντας μέχρι και την Α' Κατηγορία της Ένωσης. Το 2009 άρχισε περίοδος ακμής για το τμήμα με βασική αφορμή τη δημιουργία Κλειστού Γηπέδου Καλαθοσφαίρισης στον τότε Δήμο Πεύκων. Τη χρονιά 2009-10 πέτυχε την άνοδό του από τη Β' Κατηγορία στην Α' Κατηγορία Ε.ΚΑ.Σ.Θ., τερματίζοντας στη 2η θέση της τελικής βαθμολογίας με απολογισμό 24 νίκες και 6 ήττες. Την επόμενη χρονιά, 2010-11, αναδείχθηκε Πρωταθλήτρια ομάδα της Α' Κατηγορίας Ανδρών Ε.ΚΑ.Σ.Θ.
Χάρρυ Κρότο
Προσωπική ζωή
Απεβίωσε το 2016.
Α.Σ. Μαχητές Δόξας Πεύκων
Παναθλητικός Συκεών (1988)
Ο ''«Παναθλητικός Σ.Φ. Συκεών» και μετέπειτα «Παναθλητικός Α.Ε. Συκεών»'' ιδρύθηκε το 1988, καλλιεργώντας πληθώρα αθλημάτων. Πρώτο δημιουργήθηκε το γυναικείο τμήμα καλαθοσφαίρισης και το ανδρικό αργότερα, το 2013. Το γυναικείο ανήλθε στις εθνικές κατηγορίες το 2008, φτάνοντας στην κορυφαία το 2014. Το ανδρικό αγωνίστηκε μόνο σε τοπικό επίπεδο.
Χάρρυ Κρότο
Εξωτερικοί σύνδεσμοι
Κατηγορία:Άγγλοι χημικοί Κατηγορία:Βραβευμένοι με Νόμπελ Χημείας Κατηγορία:Χημικοί του 20ού αιώνα
Α.Σ. Μαχητές Δόξας Πεύκων
Απόφοιτοι Πειραματικού
Η ομάδα καλαθοσφαίρισης του Πειραματικού Σχολείου του Πανεπιστημίου Θεσσαλονίκης αγωνίστηκε στην Α1 Εθνική Γυναικών την περίοδο 1992-1993.
Μαχητές Πεύκων (1996)
Ο ''«Α.Σ. Μαχητές Πεύκων»'' ιδρύθηκε το 1996 με την ονομασία «Μαχητές Ιπποδρομίου» από μια παρέα νεαρών φίλων. Το 2000 η ομάδα μετέφερε την έδρα της στην περιοχή των Πεύκων, αλλάζοντας το όνομά της σε «Μαχητές Πεύκων». Από εκεί αρχίζει η πορεία της σε διάφορα αθλήματα παράλληλα με την καλαθοσφαίριση, όπως το ποδόσφαιρο, η πετοσφαίριση και η ποδηλασία. Στην καλαθοσφαίριση, η σημαντικότερη στιγμή του σωματείου ήταν η άνοδος το 2011 του ανδρικού τμήματος στην Α' Κατηγορία Ε.ΚΑ.Σ.Θ.
Μαχητές Δόξας Πεύκων (2012)
Τα δύο σωματεία από το 2010 συνεργάζονταν σε επίπεδο ακαδημιών. Το Μάιο του 2012 αποφασίστηκε από τις διοικήσεις τους η συγχώνευση των τμημάτων τους για το άθλημα της καλαθοσφαίρισης και η δημιουργία ενός νέου σωματείου με αμιγή ενασχόληση το συγκεκριμένο άθλημα. Το νέο σωματείο ονομάστηκε «Α.Σ. Μαχητές Δόξας Πεύκων» και ως χρώματά του ορίστηκαν το σκούρο μπλε και το κίτρινο. Τα υπόλοιπα τμήματα των προηγούμενων σωματείων συνέχισαν αυτόνομα την πορεία τους.
Παναθλητικός Πειραματικό Συκεών (2015)
Τον Αύγουστο του 2015 ανακοινώθηκε η απορρόφηση των τμημάτων καλαθοσφαίρισης του Σ.Α. Πειραματικού από το σωματείο Παναθλητικός Α.Ε. Συκεών. Προϊόν ήταν το νέο σωματείο του «Παναθλητικού Πειραματικού Συκεών» με ανδρικό και γυναικείο τμήμα. Το πρώτο εντάχθηκε στο Πρωτάθλημα της Α' Κατηγορίας Θεσσαλονίκης, ενώ το δεύτερο στην Α2 Εθνική Κατηγορία.
Μαχητές Πειραματικό Πεύκων (2017)
Τον Ιούλιο του 2017 ο Παναθλητικός Πειραματικό Συκεών συστρατεύτηκε με τους Μαχητές Δόξας Πεύκων. Η γυναικεία ομάδα αγωνίστηκε το επόμενο φθινόπωρο στην Α1 Εθνική Κατηγορία με την επωνυμία «Παναθλητικός Πειραματικό Συκεών», ενώ η ανδρική στη Β' Εθνική Κατηγορία ως «Μαχητές Πειραματικό Πεύκων». Τα αγωνιστικά τμήματα νεαρών αθλητών και αθλητριών (Κ20, εφηβικό, νεανίδες, παίδες, κορασίδες) λειτούργησαν ενιαία κάτω από την ομπρέλλα της αντρικής και γυναικείας ομάδας αντίστοιχα.
Άνοδος και παραμονή στη Β' Εθνική (2011-2015)
Μετά την κατάκτηση του τοπικού Πρωταθλήματος, ο Α.Ο. Δόξα Ρετζικίου μετονομάστηκε σε '''Α.Σ. Δόξα Πεύκων''' λόγω των αλλαγών που προέβλεπε το Σχέδιο Καλλικράτης. Υπό την επωνυμία αυτή αγωνίστηκε για πρώτη φορά στην ιστορία του την περίοδο 2011-12 σε εθνική κατηγορία και συγκεκριμένα στο 2ο Όμιλο Βορρά της Γ' Εθνικής Κατηγορίας. Στον τελικό βαθμολογικό πίνακα βρέθηκε υπό την καθοδήγηση του Χρήστου Δικταπανίδη στη 2η θέση με τελικό απολογισμό 17 νίκες και 5 ήττες απέναντι σε 11 αντιπαλους. Η εξέλιξη αυτή οδήγησε το σύλλογο το επόμενο φθινόπωρο στη Β' Εθνική Κατηγορία. Κορυφαίος σκόρερ για την ομάδα την περίοδο αυτή ήταν ο Σταύρος Μυλωνίδης (284 πόντοι).
Την επόμενη αγωνιστική περίοδο 2012-13 η συγχώνευση Δόξας και Μαχητών είχε ολοκληρωθεί πλήρως, τόσο σε επίπεδο ενηλίκων όσο και υποδομών. Το Πρωτάθλημα της Β' Εθνικής παρουσιάστηκε διαφοροποιημένο τη χρονιά αυτή σε σχέση με τις προηγούμενες, καθώς αφενός διαιρέθηκε σε δύο ομίλους, αφετέρου οι ομάδες του σταμάτησαν να συμμετέχουν στο Κύπελλο Ελλάδος. Οι Μαχητές Δόξας Πεύκων εντάχθηκαν στον Όμιλο Βορρά, όπου ανταγωνίστηκαν 12 αντιπάλους. Στην τελική κατάταξη βρέθηκαν στην 7η θέση με 12 νίκες και 12 ήττες. Αξιοσημείωτα παρατηρήθηκε πενταπλή ισοβαθμία των ομάδων που κατετάγησαν στις θέσεις 5 έως 9, που απέφυγαν όλες τον υποβιβασμό. Την καλύτερη επίδοση στο σκοράρισμα είχε για το σύλλογο τη χρονιά αυτή ο Γιώργος Παυλίδης (331 πόντοι). Καθήκοντα προπονητή τη χρονιά αυτή διατήρησαν διαδοχικά οι Χρήστος Δικταπανίδης (μέχρι τέλη Νοεμβρίου 2012) και ο Δημήτρης Κυριακού (μέχρι τέλη Μαΐου 2013).
Στις αρχές Ιουνίου 2013 προσελήφθη στη θέση του πρώτου προπονητή ο Λευτέρης Χατζηκυριακίδης. Την επόμενη χρονιά, 2013-14, οι Μαχητές Δόξας Πεύκων συνέχισαν την πορεία τους στον Όμιλο Βορρά της Β' Εθνική, στον οποίο δήλωσαν συμμετοχή 14 ομάδες. Στη διάρκεια της αγωνιστικής δράσης συγκέντρωσαν 16 νίκες και 10 ήττες, με αποτέλεσμα να τερματίσουν στην 3η θέση του τελικού βαθμολογικού πίνακα. Στη συνέχεια έλαβε χώρα αγώνας μπαράζ μεταξύ των ομάδων που κατέλαβαν την 3η θέση σε καθέναν από τους Ομίλους, Μαχητές Δόξας και Ιωνικό Νικαίας, προκειμένου να καθοριστεί κάποια σειρά προτεραιότητας για την κάλυψη κενών θέσεων σε υψηλότερες κατηγορίες. Στον αγώνα αυτό, που διεξήχθη στο ουδέτερο Ε.Α.Κ. Βόλου, νικητής αναδείχθηκε ο Ιωνικός με σκορ 70-55.
Η ομάδα των Πεύκων επανέλαβε την προσπάθειά της στην ίδια κατηγορία την αγωνιστική περίοδο 2014-15. Στα πλαίσια του Πρωταθλήματος του Ομίλου Βορρά, πάντα με τον Χατζηκυριακίδη στο πάγκο, είχε συγκομιδή 23 νίκες και 3 ήττες. Σαν αποτέλεσμα κατέλαβε τη 2η θέση σε σύνολο 14 ομάδων, χάνοντας τον τίτλο του Πρωταθλητή από τον Προμηθέα Πατρών. Στη συνέχεια η ομάδα υποχρέωσε σε ήττα το δεύτερο του Ομίλου Νότου, Φάρο Κερατσινίου, με σκορ 69-78 στο Δημοτικό Κλειστό Τρικάλων, κερδίζοντας την άνοδο στην Α2 Εθνική Κατηγορία για πρώτη φορά στην ιστορία της. Ιδιαίτερο χαρακτηριστικό της ομάδας τη χρονιά αυτή ήταν ο πολύ χαμηλός μέσος όρος ηλικίας, μόλις 21 έτη. Πρώτος σκόρερ για το σύλλογο (και τρίτος για το Πρωτάθλημα) αναδείχθηκε ο Πέτρος Γερομιχαλός (441 πόντοι), με τον Δάνη Ελευθεριάδη να ακολουθεί (416 πόντοι).
Αγωνιστική περίοδος 2015-2016
Την αγωνιστική περίοδο 2015-16 ο σύλλογος πραγματοποίησε την πρώτη του εμφάνιση στην Α2 Εθνική Κατηγορία, σε μία χρονιά που αποδείχθηκε ανταγωνιστική και με αυξημένο δείκτη δυσκολίας, καθώς προβλέπονταν για πρώτη φορά διαδικασίες Play-Offs και Play-Outs. Στο πόστο του προπονητή παρέμεινε ο Χατζηκυριακίδης.
Η χρονιά ξεκίνησε με την πρώτη συμμετοχή της ομάδας στο Κύπελλο Ελλάδος, στα πλαίσια της Α' Φάσης του οποίου επικράτησε επί της Λιβαδειάς με σκορ 91-90. Στην 1η Αγωνιστική της Β' Φάσης, ωστόσο, αποκλείστηκε αφού γνώρισε την εντός έδρας ήττα με σκορ 60-69 από το Λαύριο.
Σε ό,τι αφορά το ίδιο το Πρωτάθλημα, η κανονική περίοδος ολοκληρώθηκε με απολογισμό από 11 νίκες και 17 ήττες, κάτι που τοποθέτησε την ομάδα στην 11η θέση του βαθμολογικού πίνακα (των 15 θέσεων σύνολο). Κατά συνέπεια τα Πεύκα κλήθηκαν να υπερασπιστούν το δικαίωμα παραμονής τους στα Play-Outs σε σειρά αγώνων απέναντι στον 12ο Πανερυθραϊκό. Αμφότερες οι ομάδες μετέφεραν από μία νίκη και μία ήττα από την κανονική περίοδο, και χρειάζονταν άλλες δύο νίκες ώστε να συμπληρωθούν τρεις. Αρχικά οι Μαχητές Δόξας Πεύκων επικράτησαν εντός έδρας με σκορ 88-85 στη δεύτερη παράταση (κ.α. 64-64, α' πρτ. 72-72), για να ηττηθούν στη συνέχεια με σκορ 87-86 στην πρώτη παράταση (κ.α. 76-76). Στον πέμπτο και τελευταίο αγώνα επικράτησαν επί του Πανερυθραϊκού με σκορ 86-63 εντός έδρας με αποτέλεσμα να εξασφαλίσουν την παραμονή τους στην Κατηγορία.
Κορυφαίος σκόρερ της ομάδας τη χρονιά αυτή ήταν ο Ισλανδός Σίγκουρντουρ Θορστέινσον (333 πόντοι σε 28 αγωνιστικές, 11,89 κατά μ.ό.), με τον Έλληνα Γιάννη Ελευθεριάδη να ακολουθεί (304 πόντοι σε 27 αγωνιστικές, 11,26 κατά μ.ό.).
Αγωνιστική περίοδος 2016-2017
Το επόμενο φθινόπωρο οι Μαχητές ξεκίνησαν τις επίσημες υποχρεώσεις τους από τη διοργάνωση του Κυπέλλου Ελλάδος. Στην πρεμιέρα αναδείχθηκαν νικητές στο γήπεδό τους απέναντι στο Γυμναστικό Λάρισας με σκορ 67-61. Την επόμενη αγωνιστική υποδέχτηκαν τον Πανιώνιο, ο οποίος αποχώρησε με τη νίκη και την πρόκριση (55-76).
Στο Πρωτάθλημα της χρονιάς 2016-17 έλαβαν μέρος 16 σύλλογοι από ολόκληρη την επικράτεια, με τους οποίους οι Μαχητές διασταυρώθηκαν από δύο φορές. Η ολοκλήρωση της Κανονικής Περιόδου τους βρήκε στη 12η θέση της βαθμολογικής κατάταξης, με αποτέλεσμα να χρειαστεί να εξασφαλίσουν την παραμονή τους μέσω διαδικασίας Play-Outs. Αντίπαλός τους βρέθηκε η 13η Καβάλα, απέναντι στην οποία είχαν το πλεονέκτημα της έδρας. Οι δύο ομάδες είχαν πετύχει από μία νίκη στην έδρα τους κατά την Κανονική Περίοδο (70-67 στα Πεύκα, 93-90 στην Καλαμίτσα). Στον πρώτο μεταξύ τους αγώνα οι Μαχητές επικράτησαν οριακά στην έδρα τους με σκορ 78-76. Στη συνέχεια απάντησε η Καβάλα με εντός έδρας νίκη με σκορ 72-65. Στον 5ο και καθοριστικό αγώνα οι Μαχητές πανηγύρισαν την παραμονή στην Κατηγορία με σκορ 67-61.
Προπονητής της ομάδας την περίοδο αυτή ήταν επίσης ο Λευτέρης Χατζηκυριακίδης με άμεσο συνεργάτη το Στέλιο Χαλκιά. Στην Κανονική Περίοδο πρώτος σκόρερ της ομάδας αναδείχθηκε ο Καραμό Τζαβαρά, παίκτης από τη Γκάμπια με διαβατήριο Νορβηγίας (356 πόντοι σε 29 αγώνες, 12,27 κατά μ.ό.). Διακρίθηκαν επίσης οι Έλληνες Δημήτρης Καλαμπάκας (328 πόντοι σε 29 αγωνιστικές, 11,31 κατά μ.ό.), Δημήτρης Χατζηκυριακίδης (304 πόντοι σε 30 αγωνιστικές, 10,13 κατά μ.ό.) και Απόστολος Ναούμης (301 πόντοι σε 26 αγωνιστικές, 11,58 κατά μ.ό.).
Αποχώρηση από την Α2 και μετονομασία
Το καλοκαίρι του 2017 οι Μαχητές ανακοίνωσαν στην Ομοσπονδία την πρόθεσή τους να μην συνεχίσουν στην Α2 Εθνική, καθώς δεν διέθεταν τους απαραίτητους οικονομικούς πόρους. Τον Ιούλιο του 2017 η ομάδα ένωσε τις δυνάμεις της με εκείνη του Παναθλητικού Πειραματικού Συκεών. Η γυναικεία ομάδα αγωνίστηκε το επόμενο φθινόπωρο στην Α1 Εθνική Κατηγορία με την επωνυμία «Παναθλητικός Πειραματικό Συκεών», ενώ η ανδρική στη Β' Εθνική Κατηγορία ως «Μαχητές Πειραματικό Πεύκων». Τα αγωνιστικά τμήματα νεαρών αθλητών και αθλητριών (Κ20, εφηβικό, νεανίδες, παίδες, κορασίδες) λειτούργησαν ενιαία κάτω από την ομπρέλλα της αντρικής και γυναικείας ομάδας αντίστοιχα.
Εξωτερικοί σύνδεσμοι
Κατηγορία:Α.Ε.Π.Σ. Μαχητές Πειραματικό Κατηγορία:Αθλητικοί σύλλογοι Θεσσαλονίκης Κατηγορία:Ανενεργοί ελληνικοί σύλλογοι καλαθοσφαίρισης Κατηγορία:Σωματεία Ε.ΚΑ.Σ.Θ. Κατηγορία:Ιδρύσεις αθλητικών συλλόγων το 2012 Κατηγορία:Ιδρύσεις ομάδων καλαθοσφαίρισης το 2012
Τογκολάνδη
thumb|right|Χάρτης της Τογκολάνδης το 1905 thumb|right|Σχεδιαζόμενο εθνόσημο, δεν υιοθετήθηκε πριν την έκρηξη του Α' Π. Π. Η Τογκολάνδη (Togoland) ήταν ένα γερμανικό προτεκτοράτο της Δυτικής Αφρικής από το 1884 έως το 1914, που περιλάμβανε το σημερινό Τόγκο και τμήμα της Γκάνα.
Ο Γερμανός εξερευνητής, ιατρός, αυτοκρατορικός πρόξενος και επίτροπος της Δυτικής Αφρικής Γουσταύος Νάχτιγκαλ έκανε την αρχή για τον αποικισμό της περιοχής. Από τη βάση του στο ισπανικό νησί Φερνάντο Που ταξίδεψε εκτενώς στο ηπειρωτικό έδαφος της Αφρικής. Στις 5 Ιουλίου 1884 οι Γερμανοί υπέγραψαν συνθήκη με τον τοπικό επικεφαλής, να γίνει η περιοχή γερμανικό προτεκτοράτο, κατά μήκος της ακτής Σλάβε. Με την μικρή κανονιοφόρο SMS Möwe αγκυροβολημένη, η Γερμανική σημαία υψώνεται στο έδαφος της Τογκολάνδης και για πρώτη φορά στην αφρικανική ήπειρο. Ο πρόξενος Ερρίκος Λούντινγκ Λάνταντ διορίστηκε ως πρώτος Επίτροπος του προτεκτοράτου.
Οικονομία και ανάπτυξη
Η Γερμανία συνέχιζε τον έλεγχο της εσωτερικής ναυσιπλοϊας. Οι αποικιακοί διαχειριστές έφεραν για την καλλιέργεια κακάο, καφέ και βαμβακιού σύγχρονα γεωργικά μηχανήματα. Η υποδομή της αποικίας αυξήθηκε σημαντικά. Οι αποικιακοί υπάλληλοι κατασκεύασαν δρόμους, γέφυρες και σιδηροδρομικές γραμμές, προς Ανεό το 1905, προς Παλίμε το 1907 και η μεγαλύτερη σιδηροδρομική γραμμή, η Χίντερλαντμπαν (Hinterlandbahn), προς Ατακπάμε το 1911.
Το 1895, η πρωτεύουσα Λομέ είχε πληθυσμό 31 Γερμανούς και 2.084 ντόπιους. Από το 1913 ο ντόπιος πληθυσμός είχε αυξηθεί στα 7.042 άτομα ενώ ο γερμανικός πληθυσμός στα 316, το οποίο περιλαμβάνει 61 γυναίκες και 14 παιδιά.
Πόλεμοι
Μετά από έκκληση να παραδώσουν τη γερμανική αποικία στις 6 Αυγούστου 1914, τα γαλλικά και τα βρετανικά στρατεύματα εισέβαλαν ομόφωνα την επόμενη μέρα. Η αστυνομική δύναμη του προτεκτοράτου αποτελείτο από ένα διοικητή και υποδιοικητή, 10 Γερμανούς λοχίες, 1 τοπικό λοχία και 660 αστυνομικούς Οι δυνάμεις της Αντάντ κατέλαβαν την πρωτεύουσα Λομέ. Η αποικία παραδόθηκε στις 26 Αυγούστου του 1914. Στις 27 Δεκεμβρίου 1916, η Τογκολάνδη χωρίστηκε σε γαλλικές και βρετανικές διοικητικές ζώνες. Η νεοσύστατη Τσεχοσλοβακία εξέφρασε ενδιαφέρον για την απόκτηση της αποικίας, χωρίς επιτυχία.
Η βρετανική περιοχή της πρώην γερμανικής αποικίας εντάχθηκε στο κράτος της Γκάνας το 1957 μετά από το, υπό την εποπτεία του ΟΗΕ, διεθνές δημοψήφισμα του Μάιου του 1956, όπου το 58% των Βρετανών κατοίκων της ζώνης ψήφισαν υπέρ της ένταξης της βρετανικής περιοχής στην Γκάνα μετά την ανεξαρτησία της, αντί να παραμένουν υπό βρετανική διοίκηση. Η γαλλική περιοχή έγινε η Δημοκρατία του Τόγκο. Το 1960, το νέο κράτος κάλεσε τον τελευταίο Γερμανό κυβερνήτη της Τογκολάνδης, Δούκα Αδόλφο Φρειδερίκο του Μεκλεμβούργου σε επίσημους εορτασμούς της ανεξαρτησίας της χώρας.
Κατηγορία:Αποικίες της Γερμανίας Κατηγορία:Ιστορία της Γκάνας Κατηγορία:Ιστορία του Τόγκο Κατηγορία:Πρώην κράτη της Αφρικής Τογκολαντ
Γεωλογική τομή
thumb|300px|Γεωλογική τομή στρωμάτων του Δεβονίου από την Cherry Valley (NY) έως το νότιο Τενεσί (όρια με Γεωργία και Αλαμπάμα) Η γεωλογική τομή αποτελεί εναλλακτικό ή/και συμπληρωματικό τρόπο - υπό κλίμακα - οπτικοποίησης των πληροφοριών που αντλούμε ως προς τους διάφορους γεωλογικούς σχηματισμούς σχετικά με τη γεωμετρία και τη θέση τους στο χώρο, από γεωλογικούς χάρτες ή απευθείας παρατήρηση φυσικών τομών στην ύπαιθρο.
Συνήθως η τεχνοτροπία κατασκευής που επιλέγεται είναι αυτή της εγκάρσιας γεωλογικής τομής υπό την κλίμακα του χάρτη, δίνοντας εικόνα των πραγματικών γεωλογικών συνθηκών κατά την κατακόρυφη έννοια.
Παρά την υποκειμενικότητα του παραγόμενου αποτελέσματος (που εξαρτάται από την οπτική γωνία και αντίληψη του συντάκτη), την ελεγχόμενη ακρίβεια της σχεδίασης (ανάλογα με το σκοπό δημιουργίας) και το ότι αποτελεί διδιάστατη απεικόνιση, η συνδυαστική μελέτη της με τον γεωλογικό χάρτη (που θα μπορούσε κανείς να τον χαρακτηρίσει ως γεωλογική τομή κατά το οριζόντιο επίπεδο), παρέχει τη δυνατότητα στον μελετητή της ευκολότερης κατανόησης της γεωλογίας στις τρεις διαστάσεις.
Κατηγορία:Χάρτες Τομη
Καναδικό Ινστιτούτο στην Ελλάδα
thumb|right|250px|Άποψη των ανασκαφικών εργασιών του ινστιτούτου στην Στύμφηλο. Το Καναδικό Ινστιτούτο στην Ελλάδα (αγγλικά: Canadian Institute in Greece, CIG, γαλλικά: Institut Canadien en Grèce, ICG) είναι ένα από τα 17 αρχαιολογικά ινστιτούτα που εδρεύουν στην Αθήνα.
Ίδρυση και αρχαιολογικό έργο
Το καναδικό αρχαιολογικό ινστιτούτο ιδρύθηκε στον Καναδά με ομοσπονδιακό διάταγμα του 1974 και αναγνωρίστηκε επίσημα από το ελληνικό κράτος το 1976 αρχικά με την αρχική του επωνυμία Καναδικό Αρχαιολογικό Ινστιτούτο στην Αθήνα. Τα επίσημα εγκαίνια του ινστιτούτου έγιναν το 1980, όταν και άνοιξαν για πρώτη φορά τα γραφεία του οργανισμού στην Αθήνα. Σκοπός του οργανισμού είναι ο συντονισμός και η εκτέλεση μελετών από τους Καναδούς μελετητές πάνω στις ελληνικές σπουδές σε όλη την ελληνική επικράτεια. Για να επιτευχθεί ο στόχος αυτός, διοργανώνει τακτικά διαλέξεις στην Αθήνα και εφαρμόζει ένα πρόγραμμα πρακτικής άσκησης για Καναδούς σπουδαστές που θέλουν να εργαστούν στην Ελλάδα. Παράλληλα, διατηρεί μια βιβλιοθήκη με πάνω από 5000 τόμους.
Το αρχαιολογικό ινστιτούτο έχει εκτελέσει σε διάφορα ανασκαφικά εγχειρήματα στον ελλαδικό χώρο, ανάμεσα στα οποία είναι στην αρχαία Άργιλο κοντά στην Αμφίπολη, σε ενάλιες έρευνες ναυαγίων των Περσικών Πολέμων στην χερσόνησο του Άθω την Θεσσαλία και την Εύβοια, στην Μυτιλήνη της Λέσβου, στον λόφο Κάστρο της Καλλιθέας Λάρισας, στα Χώστια και στην Τανάγρα Βοιωτίας, στην αρχαιολογική ανασκαφή της νότιας Εύβοιας, στην αρχαία Στύμφηλο και στη φράγκικη ρωμαιοκαθολική μονή Ζάρακα Κορινθίας, στη θέση Κιάφα-Θίτη κοντά στη Βάρη Αττικής και στο σπήλαιο Καμαρών στις Καμάρες Ηρακλείου.
Εξωτερικοί σύνδεσμοι
Κατηγορία:Ξένα αρχαιολογικά ινστιτούτα στην Ελλάδα Κατηγορία:Ελληνοκαναδικές σχέσεις
Δάφνη Πέλλας
Η Δάφνη είναι οικισμός της Κεντρικής Μακεδονίας στην Περιφερειακή Ενότητα Πέλλας.
Γεωγραφικά - Ιστορικά στοιχεία
Αναφέρεται επίσημα, μετά τους Βαλκανικούς Πολέμους και την απελευθέρωση της Μακεδονίας, το 1918 στο ΦΕΚ 152Α - 09/07/1918 με τηυν παλιά του ονομασία από την Τουρκοκρατία, ως Γρόπινον να προσαρτάται στην τότε κοινότητα Καλυβίων. Το 1926 με το ΦΕΚ 97Α - 18/03/1926 μετονομάστηκε σε Βαλτολίβαδο. Το 1949 με το ΦΕΚ 225Β - 30/12/1949 ορίστηκε έδρα της ομόνυμης νεοϊδρυθείσας κοινότητας και το 1957 μετονομάστηκε σε Δάφνη. Σύμφωνα με το Πρόγραμμα «Καλλικράτης» και την τροποποίησή του Κλεισθένης Ι αποτελεί την κοινότητα Λιποχωρίου η οποία υπάγεται στη δημοτική ενότητα Σκύδρας του Δήμου Σκύδρας ενώ σύμφωνα με την απογραφή του 2011 απογράφησαν 679 κάτοικοι.
Οι απογραφές πληθυσμού μετά τον Β' Παγκόσμιο Πόλεμο είναι: *Απογράφεται ως Βαλτοχώρι
Παραπομπές
Λιποχωρι Λιποχωρι
Χιρόσι Χάρα
thumb|250px|Umeda Sky building Ο Χιρόσι Χάρα (原 広司), γεννήθηκε το 1936 στο Καβασάκι της Ιαπωνίας. Απέκτησε το πτυχίο του από το Πανεπιστήμιο του Τόκυο το 1959, το μεταπτυχιακό του το 1961 και το διδακτορικό του, από το ίδιο ίδρυμα το 1964, πριν αποκτήσει τον τίτλο του καθηγητή αρχιτεκτονικής στο καθηγητικό σώμα του πανεπιστημίου. Παρ'όλο που η πρώτη του δουλειά χρονολογείται στην αρχή της δεκαετίας του '60, η συνεργασία του με το ατελιέ ξεκίνησε το 1970. Αξιοσημείωτες κατασκευές του αποτελούν αρκετά ιδιωτικά σπίτια, όπως και η δικιά του κατοικία (Hara House, Machida, Tokyo, 1973-74). Συμμετείχε το 1982 στο διεθνή διαγωνισμό για το Parc de la Villete στο Παρίσι, σχεδίασε το Yamato Intrnational Building στο Ota-ku, Τόκυο το 1985-86, το Iida City Museum στην Iida, Ναγκάνο το 1986-88 και το Sotetsu Culture Center στη Γιοκοχάμα, Kanagawa το 1988-90. Μεγαλύτερης κλίμακας έργα του είναι τα Umeda Sky Building, Kita-ku, Οσάκα (1988-93), Σιδηροδρομικό Σταθμό του Κυότο (1990-97) και το πιο πρόσφατο Sapporo Dome όπου πραγματοποιήθηκε το Παγκόσμιο Κύπελλο Ποδοσφαίρου το 2002.
Βιβλιογραφία
Κατηγορία:Ιάπωνες αρχιτέκτονες
Αλού τσάατ
Το Αλού τσάατ (χίντι: आलू चाट, ούρντου: آلو چاٹ, আলু চাট) είναι το όνομα φαγητού δρόμου που προέρχεται από την Ινδική υποήπειρο. Είναι δημοφιλές στη Βόρεια Ινδία, το Πακιστάν και, επίσης, σε τμήματα του Σιλχέτ και της Δυτικής Βεγγάλης. Παρασκευάζεται με το τηγάνισμα πατάτας στο λάδι και τη προσθήκη μπαχαρικών και τσούτνεϊ.
Μπορεί να σερβιριστεί και ως σνακ, δευτερεύον πιάτο ή ως ένα ελαφρύ γεύμα. Αποτελείται από βραστές και τηγανητές πατάτες σε σχήμα κύβου, που σερβίρονται με τσάατ μασάλα. Πρόκειται για πιάτο με πολλές παραλλαγές. Η λέξη "αλού" σημαίνει πατάτες στα Χίντι και η λέξη "τσάατ" προέρχεται από την λέξη τσάτνα των Χίντι που σημαίνει γεύση. Έτσι, το αλού τσάατ σημαίνει αλμυρά σνακ πατάτας.
Παραπομπές
Κατηγορία:Φαγητό δρόμου Κατηγορία:Ινδική κουζίνα Κατηγορία:Βεγγαλική κουζίνα
Επιστολή προς Φιλιππησίους
Η Επιστολή προς Φιλιππησίους είναι ένα από τα 27 βιβλία της Καινής Διαθήκης, γραμμένη από τον απόστολο Παύλο. Χρόνος συγγραφής θεωρείται το 61 μ.Χ. κατά την διάρκεια της πρώτης φυλάκισης του στην Ρώμη.
Κύπελλο Πρωταθλητριών Ομάδων Ευρώπης 1977-78
Το κύπελλο πρωταθλητριών της περιόδου 1977-78 ήταν το εικοστό τρίτο από την καθιέρωση του θεσμού. Το κατέκτησε η Λίβερπουλ για δεύτερη συνεχόμενη φορά κερδίζοντας στον τελικό την Κλαμπ Μπρυζ με σκορ 1-0. Ο τελικός πραγματοποιήθηκε στις 10 Μαΐου, στο Λονδίνο και τον παρακολούθησαν 92.000 θεατές. Αναλυτικά τα αποτελέσματα της διοργάνωσης:
Εξωτερικοί σύνδεσμοι
Κατηγορία:Κύπελλο Πρωταθλητριών Ευρώπης Κατηγορία:Ποδόσφαιρο το 1977 Κατηγορία:Ποδόσφαιρο το 1978
Επιστολή προς Φιλιππησίους
Ο Παύλος στέλνει την επιστολή αυτή σε μια εκκλησία που ο ίδιος είχε ιδρύσει, αυτή των Φιλίππων, και σε αρκετά σημεία είναι εμφανής η ψηλή θέση που κατείχε στην εκτίμησή του. Βασικά θέματα που ο Παύλος παρουσιάζει είναι δικαιοσύνη εκ πίστεως και η εσχατολογική ελπίδα.
Δείτε επίσης
Κατηγορία:Βιβλία της Καινής Διαθήκης Φιλιππησίους
Παγκόσμια Οργάνωση Νέων Εσπεραντιστών
Η TEJO οργανώνει το Διεθνές Συνέδριο Νέων (IJK) κάθε χρόνο σε μια διαφορετική χώρα του κόσμου. To IJK διαρκεί μια εβδομάδα με εκδηλώσεις που περιλαμβάνουν κοντσέρτα, παρουσιάσεις, εκδρομές, και γενικότερα εκδηλώσεις που προσελκύουν νέους απ΄όλη την υφήλιο. Η TEJO επίσης οργανώνει κάποια σεμινάρια για νέους κάθε χρόνο. Τα σεμινάρια αυτά ενώνουν τους νέους σε μια διεθνή ομάδα για να συζητήσουν σύγχρονα θέματα. Τα τελευταία σεμινάρια είχαν θέματα σχετικά με τα ανθρώπινα δικαιώματα, την παγκοσμιοποίηση, τα γλωσσικά προβλήματα, και το Διαδίκτυο. Τα σεμινάρια διαρκούν μια εβδομάδα και συχνά έχουν στοιχεία πρακτικής εξάσκησης προκειμένου οι συμμετέχοντες όχι μόνο να μετέχουν σε έναν διεθνή διάλογο αλλά επίσης να αποκτούν και νέες δεξιότητες.
Η TEJO εκδίδει δύο περιοδικά, το Kontakto, το TEJO Tutmonde, και επίσης το δικτυακό ενημερωτικό έντυπο TEJO-aktuale. Το Kontakto είναι περιοδικό, που στοχεύει στους αρχάριους και τους νέους αναγνώστες και έχει άρθρα με γενικά θέματα και σε εύκολη γλώσσα. Το TEJO Tutmonde είναι ένα άλλο περιοδικό με νέα από το νεανικό Εσπεραντικό-κίνημα διεθνώς. Το TEJO-aktuale έχει σκοπό την πληροφόρηση για διάφορες εκδηλώσεις σχετικά με την Παγκόσμια Εσπεραντική Κοινότητα (Esperantio).
Η TEJO οργανώνει επίσης την υπηρεσία Pasporta Servo, ένα δίκτυο από Εσπεραντιστές οικοδεσπότες που χωρίς χρέωση φιλοξενούν επισκέπτες που μιλούν την Εσπεράντο.
Ιστορία
Το TEJO ξεκίνησε ως μια ομάδα που την αποτελούσαν ως επί το πλείστον καθηγητές της Εσπεράντο. Δύο ολλανδοί καθητητές, η Elisabeth van Veenendaal και ο σύζυγός της, οργάνωσαν συνάντηση γνωριμίας το 1938 στο Groet της Ολλανδίας, για παιδιά που μιλούσαν Εσπεράντο από 10 χώρες: την Διεθνή Συνάντηση Νέων. Στην διάρκεια αυτής της συνάντησης, στις 14 Αυγούστου, γεννήθηκε η Παγκόσμια Οργάνωση Νέων (TJO), με σκοπό την προπαγάνδιση της Εσπεράντο, την διεξαγωγή διεθνών συναντήσεων και για να εργαστεί για την προώθηση της Εσπεράντο στα σχολεία. Το 1939 πραγματοποιήθηκε η 2η συνάντηση, στην βελγική κωμόπολη Tervuren (κοντά στις Βρυξέλλες). Ήδη τότε η TJO είχε περισσότερα από 800 μέλη σε 20 χώρες.
Εντούτοις, η TJO αντιμετώπισε πολύ γρήγορα εμπόδια εξαιτίας του Δευτέρου Παγκοσμίου Πολέμου. Δεν επανεργοποιήθηκε εκ νέου παρά μόνον το 1945, όταν επανέκδωσε την εφημερίδα της La Juna Vivo και το Διεθνές Συνέδριο Νεολαίας προγραμματίστηκε να γίνει στο Ίπσουιτς της Βρετανίας το 1947.
Σύντομα, η TJO έγινε περισσότερο μια οργάνωση νέων όπου όλο και περισσότεροι νέοι άρχισαν να διοικούν τις υποθέσεις τους και το 1951 η Διοίκηση του TJO αποτελούνταν αποκλειστικά από νέους – ενώ από το 1938 μέχρι τότε Πρόεδρος του ήταν ο συγγραφέας Pieter Krijt από την Ολλανδία. Σε εναρμόνιση με το νέο αυτό βήμα, ο οργανισμός άλλαξε επίσημα το όνομά του στην σημερινή του μορφή, δηλαδή σε TEJO (Tutmonda Esperantista Junulara Organizo) το 1952.
Εντός της TEJO, όπως και γενικότερα στην νεολαία, στα τέλη της δεκαετίας του 1950 μέχρι το 1960 ακολούθησε ισχυρές τάσεις αλλαγών και πολιτικής - η TEJO οργάνωσε το πρώτο και μοναδικό της Συνέδριο σε μια κομμουνιστική χώρα, (15ο IJK στην πόλη Γκντανσκ, Πολωνία 1959), συνέταξε το πρώτο της σχέδιο εργασίας, εξέδωσε μια διεθνή κοινωνικό-πολιτιστική εφημερίδα για νέους στα Εσπεράντο που συνεχίζει να εκδίδεται μέχρι σήμερα (Kontakto), και υιοθέτησε στην Αργεντινή ένα παγκόσμιο σύστημα φιλοξενίας για τους Εσπεραντιστές ταξιδιώτες, το Pasporta Servo.
Δημιουργώντας μια βάση, η TEJO άρχισε να συνάπτει σχέσεις και με άλλες μη Εσπεραντικές οργανώσεις νεολαίας. Η Επιτροπή για τις Εξωτερικές Σχέσεις, η οποία συνεργάζεται με τις μη Εσπεραντικές οργανώσεις νεολαίας, έγινε ιδιαίτερα ενεργή κατά την περίοδο αυτήν. Επιπλέον για να δημοσιοποιήσει την νέα αποστολή που αποσκοπούσε τις εξωτερικές οργανώσεις νέων, οργάνωσε για πρώτη φορά μια σειρά σεμιναρίων για σχετικά με τα κοινωνικο-πολιτιστικά προβλήματα, το Σεπτέμβριο του 1965 στην Γιουγκοσλαβία.
Η TEJO διαρκώς ενισχύθηκε και εξελίχθηκε όσον αφορά τις εργασίες της κατά τις δεκαετίες του 1970 και 1980, βελτιώνοντας τις υπηρεσίες και τα προγράμματα που μέχρι τότε προσέφερε. Ένα μεγάλο βήμα για την εξέλιξη της TEJO είναι η οργάνωση σεμιναρίων για σύγχρονα κοινωνικά θέματα που απευθύνονταν σε νέους στο Ευρωπαϊκό Κέντρο Νεότητας στο Στρασβούργο, και επίσης η καλλιέργεια της συνεργασίας σε ευρωπαϊκές εκδηλώσεις νεολαίας.
Την δεκαετία του 1980 το μέλλον του TEJO απειλήθηκε όταν δύο επικεφαλής του, η Elisabeth Schwarzer και ο Martin Haase πρότειναν στην επιτροπή ένα σχέδιο που στην ουσία θα οδηγούσε στην διάλυση του TEJO και θα έδινε στην UEA την ευθύνη να διευθύνει τις εργασίες του. Η πρόταση αυτή εντούτοις προκάλεσε την σφοδρή αντίδραση του Jan Koszmaluk και του Dietrich Michael WEIDMANN, οι οποίοι στην διάρκεια της κλιμάκωσης της κρίσης έγιναν αντίστοιχα πρόεδρος και γενικός γραμματέας, και η πρόταση απορρίφθηκε πανηγυρικά. Το κύριο γεγονός της δεκαετίας του 1980 ήταν τα εκατό χρόνια της Εσπεράντο το 1987, το οποίο η TEJO γιόρτασε μέσα από το μεγαλύτερο IJK (διεθνές συνέδριο νεολαίας) που οργανώθηκε ποτέ μέχρι σήμερα (το 43ο IJK στην Κρακοβία της Πολωνίας το 1987).
Η δεκαετία του 1990 ήταν για την TEJO μια περίοδος αναδιαρθρώσεων προκειμένου η οργάνωση να γίνει πιο επαγγελματική σε παγκόσμιο επίπεδο. Οι κυριότερες εκδόσεις της TEJO, εκτός από το Kontakto, περιλαμβάνουν σημαντικές αλλαγές προκειμένου να ανταποκριθούν καλύτερα στις επιθυμίες των αναγνωστών. Η TEJO ανέλαβε το 1995 το πρώην γραφείο της GEJ στην γερμανική πόλη Βόννη (μέχρι το 1997) εκτός από το κεντρικό της γραφείο στο Ρότερνταμ. Έτσι η οργάνωση δεσμεύτηκε περισσότερο με τις πολιτικές της νεολαίας και τις δράσεις για το Ευρωπαϊκό Συνέδριο Νεολαίας και τον ΟΗΕ.
Εξωτερικοί σύνδεσμοι
Κατηγορία:Εσπεραντικές Οργανώσεις Κατηγορία:Οργανώσεις νέων
Στέφαν Μάρκοβιτς
Ο Στέφαν Μάρκοβιτς (σερβικά : Стефан Марковић) (Ζεμούν, 26 Δεκεμβρίου 1804 - Βιέννη, 29 Νοεμβρίου 1864 ) ήταν Σέρβος πολιτικός και μέλος της Σερβικής επιστημονικής εταιρείας.
Φοίτησε σε δημοτικό σχολείο στο Ζεμούν το 1815, γυμνάσιο πήγε στο Κάρλοβιτς το 1821. Σπούδασε στο Πανεπιστήμιο της Αυστρίας το 1834. Στη Σερβία επέστρεψε το 1834 κι διορίσθηκε γραμματέας του δικαστηρίου στο Κραγκούγιεβατς το 1834, και από το 1835. είναι μέλος της κυβέρνησης και υπουργός του γραφείου του πρωθυπουργού το 1835.
Διευθυντής του γραφείου του πρίγκιπα έγινε στις 28 Σεπτεμβρίου του 1837, και γενικός γραμματέας στην κυβέρνηση του 1839. Στις 27 Μαΐου το 1842 έγινε μέλος της Σερβικής επιστημονικής εταιρείας (πρόδρομος της Ακαδημίας), και του προέδρου της από το 1854 μέχρι το 1857.
Ο Μάρκοβιτς ήταν υπουργός δικαιοσύνης και παιδείας από τις 21 Δεκεμβρίου 1854 έως τις 29 Μαΐου 1856 και από τις 16 Σεπτεμβρίου 1856 έως τις 19 Ιουνίου 1857. Ήταν αναπληρωτής υπουργός εξωτερικών από τις 29 Μαΐου έως τις 16 Σεπτεμβρίου 1856, υπουργός εξωτερικών από τις 19 Ιουνίου 1857 έως την 31 Μαρτίου το 1858. Μετά την επιστροφή του πρίγκιπα Μίλος Ομπρένοβιτς στη Σερβία εγκατέλειψε τη χώρα.
Πέθανε στη Βιέννη το 1864. Ανιψιός του ήταν Άντρα Νίκολιτς.
Εξωτερικοί σύνδεσμοι
Κατηγορία:Πρωθυπουργοί της Σερβίας Κατηγορία:Μέλη της Σερβικής Ακαδημίας Επιστημών και Τεχνών Κατηγορία:Υπουργοί εξωτερικών της Σερβίας
Πετρί Κορινθίας
Το Πετρί είναι ημιορεινό χωριό του νομού Κορινθίας. Είναι κτισμένο σε υψόμετρο 320 μέτρων και στην απογραφή του 2021 είχε μόνιμο πληθυσμό 271 κατοίκων. Υπάγεται διοικητικά στην κοινότητα Πετριου του δήμου Νεμέας της Περιφέρειας Πελοποννήσου.
Το χωριό βρίσκεται στο Φλιάσιο πεδίο και οι κάτοικοι του ασχολούνται ως επι των πλείστον με την γεωργία. Ανήκει στην αμπελουργική ζώνη της Νεμέας με κύρια ποικιλία κρασίου που καλλιεργείται να είναι το Αγιωργίτικο. Επίσης το χωριό διαθέτει σημαντικές εκτάσεις ελιών.
Πληθυσμός
Ο πληθυσμός του Πετριού αυξήθηκε σε μεγάλο βαθμό την περίοδο 1879 - 1940. Τις επόμενες δεκαετίες παρέμεινε σταθερός ενώ το 2011 κατέγραψε πολύ μεγάλη μείωση και το 2021 μικρότερη.
Α.Π.Σ Θύελλα Πετρίου
Η Α.Π.Σ Θύελλα Πετρίου είναι η ποδοσφαιρική ομάδα του χωριού και αγωνίζεται στην ΕΠΣ Κορινθίας. Η ομάδα του Πετρίου έχει αναδείξει τον Τάσο Μπακασέτα ο οποίος έπαιξε σε αυτή απο τα 14 μέχρι τα 15 του έτη.
Παραπομπές
Κατηγορία:Δήμος Νεμέας
Κίνεφ Κίρισι
Η Κίνεφ Κίρισι, επίσης γνωστή ως Κίνεφ-Σουργκουτνεφτέγκας (КИНЕФ-Сургутнефтегаз) για λόγους χορηγίας, είναι ρωσική ομάδα υδατοσφαίρισης ανδρών και γυναικών με έδρα την πόλη Κίρισι. Ο σύλλογος είναι περισσότερο γνωστός για το τμήμα υδατοσφαίρισης των γυναικών που έχει κατακτήσει 2 Ευρωπαϊκά πρωταθλήματα και 19 πρωταθλήματα Ρωσίας.
Ο σύλλογος ιδρύθηκε το 1993 ως Fakel και την περίοδο 1996–97 μετονομάστηκε σε Kinef. Από το 2003, έχει το σημερινό της όνομα Κίνεφ-Σουργκουτνεφτέγκας. Η ομάδα ανήκει στην Κίνεφ και στην Σουργκουτνεφτέγκας.